་བཞུགས། ༩༥༽
སྐྱེ་བོ་ཀུན།
།དད་པའི་སོར་མོས་ཐོད་དུ་བཅིང་ཕྱིར་རབ་གསལ་དང་བའི་བསམ་པས་བྲི། །དེ་
ཡང་། ལྷ་དང་བཅས་པའི་འགྲོ་བ་མཐའ་དག་གི་བསོད་ནམས་ཀྱི་ནོར་འཛིན་མཆོག་ཏུ་ཡངས་
པ། མི་ཞུམ་པའི་དད་པ་དང་བརྩོན་འགྲུས་ཀྱི་ར་བ་རྒྱ་ཆེན་པོས་ཡོངས་སུ་བསྐོར་བའི་དབུས་
སུ། སྨད་དུ་བྱུང་བའི་ཐུགས་རྗེ་ཆེན་པོའི་རྩ་བ་རབ་ཏུ་བརྟན་ཞིང་། བྱང་ཆུབ་ཡན་ལག་གི་ལོ་
འདབ་ཕན་བདེའི་གྲིབ་གསིལ་རྒྱ་ཆེན་པོ་དང་ལྡན་པ་སྲིད་རྩེའི་བར་དུ་གཡོ་བ་ལ། རྣམ་པར་
དཀར་བའི་གཞན་ཕན་རླབས་པོ་ཆེའི་ཆུ་སྐྱེས་ཀྱི་ཕྲེང་བ་ཕྲིན་ལས་བཟང་པོའི་དྲི་བསུང་ཕྱོགས་
ཀུན་ཏུ་སྤྲོ་བས་རྣམ་པར་མཛེས་ཤིང་། ཤེས་བྱའི་དཀྱིལ་འཁོར་མཐའ་དག་ལ་ཐོགས་པ་མེད་
པའི་རྣམ་དཔྱོད་ཀྱི་བློ་གྲོས་ཀུན་ཏུ་འཇུག་པ་མཐའ་ཡས་པའི་ཡོན་ཏན་གྱི་རོས་ཉེ་བར་
གཏམས་པའི་མཁྱེན་གཉིས་ཀྱི་འབྲས་བུའི་ཚོགས་ཀྱིས་ཡོངས་སུ་སྤུད་པའི་དཔག་བསམ་གྱི་
སཱ་ལ་ཆེན་པོ། བཟོ་དང༌། གསོ་བ་རིག་པ་དང༌། སྒྲའི་བསྟན་བཅོས་ཆེན་པོ་རྣམས་དང༌། ཚད་
མ་རིག་པའི་གཞུང་དང་། ནང་གི་དེ་ཉིད་རིག་པ་ལ་སོགས་པ་རིག་པའི་གནས་རྣམ་པ་ལྔ་དང༌།
གཞན་ཡང་སྙན་དངགས་དང༌། སྡེབ་སྦྱོར་དང༌། མིང་གི་མངོན་བརྗོད་དང༌། ཟློས་གར་ལ་
སོགས་པ་རིག་གནས་ཀྱི་ཚོགས་མཐའ་དག་དང༌། འདུལ་བ་དང༌། མདོ་སྡེ་དང༌། མངོན་པའི་
སྡེ་སྣོད་དེ་སྡེ་སྣོད་ཆེན་པོ་རྣམ་པ་གསུམ་དང༌། བྱ་བ་དང༌། སྤྱོད་པ་དང༌། རྣལ་འབྱོར་དང༌། རྣལ་
འབྱོར་བླ་ན་མེད་པའི་རྒྱུད་:ཏེ[དེ]། རྒྱུད་སྡེ་རིན་པོ་ཆེ་རྣམ་པ་བཞི་ལ་སོགས་པ་མདོ་སྔགས་རྒྱ་
མཚོ་ལྟ་བུའི་ཚོགས་དང༌། རིག་པའི་གནས་མཐའ་དག་ལ་འཇིགས་པ་མེད་པའི་སྤོབས་པ་དང་
ལྡན་པས་ལུང་རིགས་སྨྲ་བ་ཐམས་ཅད་ཀྱི་ནང་དུ་ས་འཛིན་གྱི་དབུས་སུ་ལྷུན་པོ་ལྟ་བུ་དང༌།
ཆོས་ཐམས་ཅད་ཀྱི་གནས་ལུགས་ཇི་ལྟ་བ་དང་ཇི་སྙེད་པའི་ཚུལ་མཐའ་དག་མ་འདྲེས་པར་
མངོན་པར་མཁྱེན་པས། འགྲོ་བ་མཐའ་དག་ལ་རྒྱལ་བ་ཐམས་ཅད་ཀྱི་དགོངས་པའི་གསང་
ཆེན་པོ་གནས་ལུགས་ཟབ་མོའི་དོན་མ་ལུས་པ་གསལ་བར་མཛད་པས།
ངེས་པའི་དོན་
-3-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན་བཞུགས།
ལེགས་པར་སྨྲ་བ་རྣམས་ཀྱི་ནང་དུ། རྒྱུ་སྐར་གྱི་དབུས་སུ་ཉིན་བྱེད་དབང་པོ་ལྟ་བུར་གྱུར་པ།
སྙིགས་མའི་དུས་ཀྱི་སྐྱེ་བོ་མཐའ་དག་གི་འདྲེན་པ་གཅིག་པུ། རྗེ་བཙུན་རྡོ་རྗེ་འཛིན་པ་ཀུན་
མཁྱེན་ཕྱོགས་ཐམས་ཅད་ལས་རྣམ་པར་རྒྱལ་བ་འཇིགས་བྲལ་གྱི་སློབ་དཔོན་ཆེན་པོ་གསང་
བ་བྱིན་པ་ཞེས་གང་གི་མཚན་གྱི་ཆ་ཤས་ཙམ་རྣ་བའི་ལམ་དུ་གྱུར་པ་ལས་སྲིད་པའི་རྒུད་པ་
མཐའ་དག་དྲུངས་འབྱིན་ནུས་ཤིང་། དོན་གཉིས་ཀྱི་འབྲས་བུ་མ་ལུས་པ་རྩོལ་མེད་དུ་འགྲུབ་
པར་མཛད་པའི་དེ་ཉིད་འདུས་པའི་རྒྱ་མཚོ་ཆེན་པོ་མ་ཡིན་པའི་བསྟན་བཅོས་ཐོར་བུའི་ཚོགས་
རྣམས་ཀྱང་མཐའ་དག་ནི། མཁའ་ལ་རྒྱུ་སྐར་གྱི་ཚོགས་མངོན་པར་བཀྲ་བ་དག་ཀྱང་གྲངས་
ཀྱི་དཔེ་ཟླར་མ་མཆིས་ན། བདག་བློའི་མེ་ཁྱེར་གྱིས་མ་ལུས་པར་གསལ་བར་བྱེད་མི་ནུས་
མོད། འོན་ཀྱང་སྒྲོན་མེ་ཅུང་ཟད་ཙམ་ཀྱིས་ཀྱང་དེ་དང་དེའི་ཕྱོགས་མཐའ་དག་གསལ་བར་བྱེད་
ནུས་པ་ལྟར། འཇིགས་བྲལ་ཞབས་ཀྱི་གསུང་གི་ཆ་ཤས་ཕྲ་མོས་ཀྱང༌། རྒྱལ་བའི་གསུང་རབ་
རྣམས་ཀྱི་ཚིག་དོན་ཐམས་ཅད་བདེ་བླག་ཉིད་དུ་རྟོགས་པར་ནུས་པ་ལས། བསྟན་བཅོས་ཐོར་
བུའི་ཚོགས་གང་རང་གི་སྐལ་བས་རྙེད་པ་རྣམས་ཕྱོགས་གཅིག་ཏུ་བཞུགས་སུ་སྩལ་བའི་
དཀར་ཆག་སྨྲ་བའི་ཟུར་ཕུད་ཅེས་བྱ་བ་འདི་ལ་རིམ་པར་ཕྱེ་བ་བཅུ་སྟེ། རྒྱ་བོད་ཀྱི་མཁས་གྲུབ་
རྣམས་ལ་བསྟོད་པའི་སྐོར། སངས་རྒྱས་དང་བྱང་ཆུབ་སེམས་དཔའ་རྣམས་ལ་བསྔགས་པའི་
ཚིགས་སུ་བཅད་པའི་སྐོར། རྒྱུད་སྡེ་བཞིའི་ལྷ་ཚོགས་སོ་སོ་ལ་བསྟོད་པའི་སྐོར། ཆོས་ཀྱི་སྡེ་
ཆེན་པོ་རྣམས་དང༌། ཕོ་བྲང་ཆེན་པོ་རྣམས་ལ་བསྔགས་པའི་སྐོར། ཕྱོགས་ཀྱི་སྐྱེ་བོ་མཐོ་དམན་
རྣམས་དང༌། མཁས་ཤིང་གྲུབ་པའི་ཚོགས་རྣམས་ལ་གནང་བའི་ཆབ་ཤོག་གི་སྐོར། རྒྱལ་བའི་
གསུང་རབ་མཐའ་དག་གི་དཀའ་བའི་གནས་ཀྱི་དྲི་བ་ཞུས་པ་རྣམས་ཀྱི་ལན་སྩལ་བ་དང༌།
མདོ་རྒྱུད་ཀུན་གྱི་སྙིང་པོའི་དོན་ཆེས་ཟབ་པའི་ཚོགས་བུ་སློབ་རྣམས་ལ་གདམས་པའི་སྐོར།
ངེས་པའི་དོན་ཟབ་མོ་རྣམས་ཀྱི་ཁྲིད་ཀྱི་རིམ་པའི་སྐོར། ཐུབ་པའི་དབང་པོའི་རྣམ་པར་ཐར་
-4-

གསུང་ཐོར་བུའི་སྐོར་ལས། བསྟོད་ཚོགས་ཀྱི་རིམ་པ་བཞུགས། ༩༥༽
པའི་རྟོགས་པ་བརྗོད་པ་དང༌།
ཟློས་གར་གྱི་སྐོར་ལ་སོགས་པ་སྙན་ངག་གི་ཕྲེང་བ་སྤེལ་
ལེགས་སུ་བཀོད་པའི་སྐོར། རྒྱུད་སྡེ་རིན་པོ་ཆེ་རྣམས་ཀྱི་སྤྱིའི་བཤད་པ་དང༌། ལག་ལེན་གྱི་
རྣམ་པར་ངེས་པ་དང་། སྒྲུབ་དཀྱིལ་སྐོར། བསྟན་བསྲུངས་རྣམས་ཀྱི་མཆོད་གཏོར་འབུལ་བ་
དང༌། མདོ་སྔགས་ཀྱི་བསྔོ་བ་སྨོན་ལམ་གྱི་སྐོར་ཏེ་ཚོམས་ཆེན་པོ་བཅུར་བཞུགས་པའི། དང་པོ་
ནི། ༀ། པ་ལ། དཔལ་ལྡན་ཟླ་བ་གྲགས་པའི་བསྟོད་པ་བུང་བའི་སྒྲ་དབྱངས། རྣལ་འབྱོར་
དབང་ཕྱུག་བི་རཱུ་པའི་བསྟོད་པ། ཇོ་བོ་རྗེ་དཔལ་ལྡན་ཨ་ཏི་ཤའི་བསྟོད་པ་རིན་པོ་ཆེའི་ཕྲེང་བ།
ལོ་ཆེན་གྲགས་པ་རྒྱལ་མཚན་ལ་བསྟོད་པ་དད་པའི་མེ་ཏོག། རྗེ་བཙུན་རེད་མདའ་པའི་བསྟོད་
པ་འདོད་པ་འཇོ་བ། ལམ་འབྲས་ཕྱག་མཆོད་ཀྱི་ཞབས་སུ་འཛུད་རྒྱུའི་དཔལ་ལྡན་བླ་མ་དམ་
པ་དང་དཔང་ལོ་ཡབ་སྲས་ཀྱི་བསྟོད་པ། རྗེ་བཙུན་ཉིད་ཀྱི་རྒྱུན་གྱི་ཐུགས་དམ་དུ་མཛད་པའི་
བསྟོད་དབྱངས་ཀྱི་ཕྲེང་བ་རྣམས་ནི། འཇིགས་བྲལ་གྱི་སློབ་དཔོན་ཆེན་པོ་ཕྱོགས་ཐམས་ཅད་
ལས་རྣམ་པར་རྒྱལ་བའི་ཞབས་ཀྱི་བཀའ་འབུམ་ཐོར་བུ་བ་ལས་རྒྱལ་བའི་བསྟན་པ་འཛིན་
པའི་རྒྱ་བོད་ཀྱི་མཁས་གྲུབ་ཆེན་པོ་རྣམས་ལ་བསྔགས་པའི་སྐོར་ཏེ་རིམ་པར་ཕྱེ་བ་དང་པོའོ། །
གཉིས་པ་ནི། ཨཱ། པ་ལ། སྟོན་པ་ཡང་དག་པར་རྫོགས་པའི་སངས་རྒྱས་ལ་སྐྱེས་
རབས་ཀྱི་སྒོ་ནས་བསྟོད་པ་རིན་པོ་ཆེ་ཕྲེང་བ། མཚུངས་པ་མ་མཆིས་པར་བསྟོད་པ། བདེན་པ་
གཉིས་ཀྱི་སྒོ་ནས་བསྟོད་པ། སྦྱིན་པའི་སྤྱོད་ཚུལ་གྱི་སྒོ་ནས་བསྟོད་པ་དད་པའི་རྦ་རླབས།
སངས་རྒྱས་ཀླུ་དབང་རྒྱལ་པོའི་བསྟོད་པ་ཀླུ་སྒྲུབ་ལུགས་སུ་བསྒྲུབས་པ། རྒྱལ་བ་མི་ཕམ་པ་
ལ་བསྟོད་པ་ཇོ་སྟན་པ་རྡོ་རྗེ་སེང་གེས་བསྐུལ་བ་དང་། གློ་བོའི་བྱམས་ཆེན་ལ་བསྟོད་པ་པོ་
བསྟོད། ངམ་རིངས་བྱམས་ཆེན་འགྲུབ་པར་འགྱུར་བའི་བསྟོད་པ་སྨོན་ལམ་དང་བཅས་པ་
དངོས་གྲུབ་སྙེ་མ། ཁྲོ་ཕུ་བྱམས་ཆེན་ལ་བསྟོད་པ་དད་པའི་རྦ་རླབས། བསྟོད་པ་འཆི་སླུ་མ་དང༌།
བྱ་རྒྱུད་ཀྱི་བྱམས་པ་ལ་བསྟོད་པ། འཇམ་དབྱངས་དཀར་པོའི་བསྟོད་པ་དོན་རྒྱན་གྱི་སྙེ་མ་དང༌།
-5-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན་བཞུགས།
འཇམ་དབྱངས་དམར་སེར་གྱི་བསྟོད་པ་ཆོས་རྗེ་མཁས་གྲུབ་པས་བསྐུལ་བ། འཇམ་དབྱངས་
སྨྲ་སེང་གི་བསྟོད་པ། འཇམ་དཀར་ཨ་ར་པ་ཙ་ནའི་བསྟོད་པ། བྱ་རྒྱུད་ཀྱི་འཇམ་དབྱངས་ཀྱི་
བསྟོད་པ། སྤྱན་རས་གཟིགས་སེང་གེ་སྒྲ་ཞལ་གཟིགས་ཤིང་དུག་གི་བསྟུན་ལས་གྲོལ་བའི་
དུས་སུ་དེའི་ཉམས་དང་སྦྱར་བའི་བསྟོད་པ་པདྨ་དཀར་པོའི་ཕྲེང་བ། འཕགས་པ་འཇིག་རྟེན་
དབང་ཕྱུག་ལ་སྨྲེ་སྔགས་ཀྱི་སྒོ་ནས་གསོལ་བ་འདེབས་པ་སྙིང་རྗེའི་རྒྱང་འབོད། ཕྱག་ན་རྡོ་རྗེ་
འཆི་བདག་འཇོམས་པ་ལྷ་བཅུ་གསུམ་མ་ལ་བསྟོད་པ། མི་གཡོ་དཀར་པོ་ཞལ་གཟིགས་དུས་
གནས་གཙང་མའི་ལྷ་རྣམས་ཀྱིས་བསྐུལ་ནས་དེའི་བཀོད་པ་དང་སྦྱར་བའི་བསྟོད་པ་མེ་ཏོག་
གི་ཆུན་འཕྱང་། མི་གཡོ་སྔོན་པོ་ལ་བསྟོད་པ་ཚིག་དོན་དངོས་གྲུབ་ཀྱི་སྙེ་མ། མི་ཕམ་གཡག་
དང་རྩོད་པ་མཛད་དུས་སུ་བསྟོད་པ་ཞལ་གཟིགས་མ། གཙུག་ཏོར་རྣམ་པར་རྒྱལ་མའི་བསྟོད་
པ། སྒྲོལ་དཀར་གྱི་བསྟོད་པ། སེང་ལྡན་ནགས་སྒྲོལ་གྱི་བསྟོད་པ། ཕག་དཀར་གྱི་བསྟོད་པ་ཀ་
སྨད་དང་མཐུན་པ། དབྱངས་ཅན་མའི་བསྟོད་པ་པདྨ་དཀར་པོའི་ཕྲེང་བ། དབྱངས་ཅན་གྱི་
མགུལ་རྒྱན། རྒྱན་གྱི་ཕྲེང་བ། མེ་ཏོག་གི་ཆུན་པོ། བུང་བའི་གླུ་དབྱངས། གུར་མགོན་གྱི་བསྟོད་
པ་ལྷ་ཆེན་དགྱེས་བྱེད་ཆེ་འབྲིང་ཆུང་གསུམ། རྣམ་སྲས་ཀྱི་བསྟོད་པ་རིན་ཆེན་ཕྲེང་བ་རྣམས་ནི།
འཇིགས་བྲལ་གྱི་སློབ་དཔོན་ཆེན་པོ་ཕྱོགས་ཐམས་ཅད་ལས་རྣམ་པར་རྒྱལ་བའི་ཞབས་ཀྱི་
བཀའ་འབུམ་ཐོར་བུ་བ་ལས་སངས་རྒྱས་བྱངས་སེམས་ཡི་དམ་ཆོས་སྐྱོང་རྣམས་ལ་བསྟོད་
པའི་སྐོར་ཏེ་རིམ་པར་ཕྱེ་བ་གཉིས་པའོ། །
གསུམ་པ་ནི། ཨཱི། པ་ལ། རྒྱུད་སྡེ་བཞིའི་ལྷ་ཚོགས་རྣམས་ལ་བསྟོད་པའི་རིམ་པ་འདོད་
པ་འཇོ་བ་དངོས་གྲུབ་ཀྱི་སྙེ་མ་སྟེ། འཇིགས་བྲལ་གྱི་སློབ་དཔོན་ཆེན་པོ་ཕྱོགས་ཐམས་ཅད་
ལས་རྣམ་པར་རྒྱལ་བའི་ཞབས་ཀྱི་བཀའ་འབུམ་ཐོར་བུ་བ་ལས་ཡི་དམ་གྱི་ལྷ་རྣམས་ལ་སོ་
སོའི་མངོན་རྟོགས་དང་མཐུན་པར་བསྟོད་པའི་སྐོར་ཏེ་རིམ་པར་ཕྱེ་བ་གསུམ་པའོ། །
-6-

གསུང་ཐོར་བུའི་སྐོར་ལས། བསྟོད་ཚོགས་ཀྱི་རིམ་པ་བཞུགས། ༩༥༽
བཞི་པ་ནི། ཨཱུ། པ་ལ། ཨེ་ཆོས་འབྱུང་བའི་རྒྱ་མཚོ་མཁས་པའི་ངང་པ་ཅན་ལ་བསྟོད་པ་
ཕྱོགས་ཀྱི་མཛེས་མའི་རྣ་རྒྱན། དཔལ་གསང་ཕུ་ནེའུ་ཐོག་གི་ཆོས་གྲྭ་ཆེན་པོ་ལ་བསྟོད་པ་རྒྱ་
མཚོའི་རྦ་རླབས།
ཕོ་བྲང་ཆེན་པོ་སྣེ་གདོང་ལ་བསྔགས་པ་ངང་པ་རྣམ་པར་རྒྱལ་བའི་སྒྲ་
དབྱངས་ཀྱི་འཇུག་པ། སི་ཏུ་རབ་བརྟན་ཀུན་བཟང་འཕགས་ཀྱི་ཕུན་ཚོགས་དང་ཉེ་བའི་ཕུན་
ཚོགས་ཀྱི་དཀར་ཆག་སྐྱེ་དགུ་མཛེས་པར་བྱེད་པའི་མགུལ་རྒྱན། ཏའི་སི་ཏུ་ལྷ་བཙན་སྐྱབས་
ཀྱི་འགྲེལ་ཆུང་དོན་གསལ་སྤར་དུ་བསྒྲུབས་པའི་དཀར་ཆག་གི་ཚིགས་སུ་བཅད་པ་སྟེ།
འཇིགས་བྲལ་གྱི་སློབ་དཔོན་ཆེན་པོ་ཕྱོགས་ཐམས་ཅད་ལས་རྣམ་པར་རྒྱལ་བའི་ཞབས་ཀྱི་
བཀའ་འབུམ་ཐོར་བུ་བ་ལས་ཆོས་ཀྱི་གྲྭ་ས་ཆེན་པོ་དང་ཕོ་བྲང་རྣམས་ལ་བསྔགས་པ་རྒྱལ་
བའི་གསུང་རབ་བཞེངས་པའི་དཀར་ཆག་གི་ཚིགས་སུ་བཅད་པ་སོགས་ཏེ་རིམ་པར་ཕྱེ་བ་
བཞི་པའོ།། །།
ལྔ་པ་ནི། རཱྀ། པ་ལ། སྤྱན་སྔ་བསོད་ནམས་རྒྱལ་མཚན་ལ་ཕུལ་བའི་ཞུ་ཡིག། གོང་མ་
ཆེན་པོ་གྲགས་པ་རྒྱལ་མཚན་ལ་ཕུལ་བའི་ཞུ་ཡིག། སླར་ཡང་དེ་ཉིད་ལ་ཕུལ་བ་ཀ་མད་སུམ་
ཅུ་དང་བསྟུན་པ། ཆོས་ཀྱི་རྒྱལ་པོ་གྲགས་པ་འབྱུང་གནས་ལ་ཕུལ་བའི་ཞུ་ཡིག། བླ་མ་རིན་པོ་
ཆེ་བློ་བཟང་གྲགས་པ་ལ་ཕུལ་བའི་ཞུ་ཕྲིན་ཆེ་བ་གཉིས་དང་ཆུང་བ་གཅིག། སྟག་ལུང་ཐང་པ་
ཆེན་པོ་དཔལ་ངག་དབང་གྲགས་པ་ལ་གནང་བའི་བཀའ་ཤོག། ཐེལ་མཁན་ཆེན་པ་ཞལ་སྔ་
ནས་ཀུན་རྒྱལ་བ་ལ་གནང་བའི་བཀའ་ཤོག། ཚོགས་ཆེན་པའི་མཁན་ཆེན་དོན་གྲུབ་དཔལ་
འབྱོར་ལ་སྤྲིངས་པ། བོད་གདོང་མཁན་ཆེན་འཇིགས་མེད་གྲགས་པ་ལ་གདམས་པའི་བཀའ་
ཤོག། བཤེས་གཉེན་དོལ་པོ་བ་ལ་གདམས་པའི་བཀའ་ཤོག། ཨ་སྲུ་བླ་མ་ལ་གདམས་པའི་
བཀའ་ཤོག། གམ་པ་སློབ་དཔོན་པ་ལ་གདམས་པའི་བཀའ་ཤོག་འཕོ་བ་འཆི་སླུ་མ། ཡར་
ཀླུངས་བཙན་པོ་ཇོ་བོ་ཆོས་རྗེ་ལ་གནང་བ། རིག་སྔགས་འཆང་ཆེན་པོ་བདག་ཆེན་རྣམ་རྒྱལ་
-7-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན་བཞུགས།
གྲགས་པ་ལ་གནང་བའི་སྤྲིང་ཡིག་སྐོར་ལ། རབ་བརྗིད་མ། སླར་ཡང་དེ་ཉིད་ལ་གནང་བ་
ཕྱོགས་ལས་མ། ཀ་སྨད་ལས་བརྩམས་པ། དངུལ་དཀར་མེ་ལོང་མ། སྤྲིན་གྱི་ཕོ་ཉ། མི་དབང་
མ། ཡང་མི་དབང་ཆེན་པོའི་དྲུང་དུ་ཞེས་པའི་བཀའ་ཤོག་གཅིག། བདག་ཆེན་གྱིས་ཚུར་ཕུལ་
བ་བསོད་ནམས་མ་དང་དེའི་ལན་ཡིད་འཕྲོག་མ། ཚོགས་གཉིས་མ། མཛེས་སྐུ་མ། ལྷ་དབང་
མ། རབ་ཡངས་མ་རྣམས་དང་། ཡར་འབྲོག་དམག་དཔོན་ཨ་མོ་གྷ་སིདྡྷི་ལ། བསྩལ་བའི་
བཀའ་ཤོག་སྐོར་ལ། ཐོག་མར་གནང་བ་གླིང་བཞི་མ། ཡ་རབས་མ། རྒྱལ་མཁར་རྩེའི་ཕེབས་
ལམ་ནས་གནང་བ་ཡར་འབྲོག་མ། ཕུན་ཚོགས་མ། ཤེས་བྱ་མ། ཆོས་རྒྱལ་མ། ཧྲེང་ཏུ་ཀུན་
དགའ་རྒྱལ་མཚན་མཆེད་དང་བཅས་པ་ལ་གནང་བའི་བཀའ་ཤོག་བསོད་ནམས་མ་དང༌།
དཔག་བསམ་མ། ཡང་མཆེད་དང་བཅས་པ་ལ་ཤིས་པ་བརྗོད་པ་རྣམས་དང༌། མང་བསྲོང་
བཙན་ལ་གནང་བའི་བཀའ་ཤོག། བོ་གདོང་ཨེའི་དགེ་འདུན་རྒྱ་མཚོ་ལ་གནང་བའི་སྤྲིང་ཡིག་
རྣམས་ནི། འཇིགས་བྲལ་གྱི་སློབ་དཔོན་ཆེན་པོ་ཕྱོགས་ཐམས་ཅད་ལས་རྣམ་པར་རྒྱལ་བའི་
ཞབས་ཀྱི་བཀའ་འབུམ་ཐོར་བུ་བ་ལས་ཕྱོགས་ཀྱི་དགེ་བའི་བཤེས་གཉེན་ཞལ་སློབ་བསྟན་
པའི་སྦྱིན་བདག་དྲག་ཞན་ལ་གནང་བའི་བཀའ་ཤོག་སྤྲིང་ཡིག་གི་སྐོར་ཏེ་རིམ་པར་ཕྱེ་བ་ལྔ་
པའོ།། །།
དྲུག་པ་ནི། ལཱྀ། པ་ལ། སྟག་ལུང་ཐང་པ་ཆེན་པོ་དཔལ་ངག་དབང་གྲགས་པའི་དྲི་བ་
ལན་དང་བཅས་པ། མཁས་གྲུབ་དབོན་པོ་ཆོས་ཀྱི་རྒྱལ་མཚན་གྱི་དྲི་བ་ལན་དང་བཅས་པ།
ཆོས་རྗེ་རོང་ཆུང་ཤེས་རབ་དཔལ་བའི་དྲིས་ལན། དུས་ཀྱི་་འཁོར་ལོའི་མངོན་དཀྱིལ་གྱི་དྲིས་
ལན་རིན་ཆེན་ཕྲེང་བ། སྒྲུབ་པ་པོ་ནམ་མཁའ་བཟང་པོའི་དྲིས་ལན། ཡར་འབྲོག་ཁྲི་དཔོན་
ནམ་མཁའ་བཟང་པོའི་དྲིས་ལན་བརྒལ་བ་བཅུ་གཉིས་མ། ལམ་རིམ་བདུད་རྩིའི་ཐིགས་པ།
དཔལ་ངག་དབང་གྲགས་པ་ལ་བསྩལ་བ་ཟབ་ལམ་ཆོས་ཀྱི་སྡོམ་བཞི་ཞེས་པ་ཆོས་རྫོངས་
-8-

གསུང་ཐོར་བུའི་སྐོར་ལས། བསྟོད་ཚོགས་ཀྱི་རིམ་པ་བཞུགས། ༩༥༽
ཞལ་བསྐོས་སུ་གནང་བ། ས་མཐའ་དག་གི་དབང་ཕྱུག་གྲགས་པའི་མཚན་ཅན་ལ་གདམས་
པའི་ཞུ་ཡིག་རྒྱལ་པོ་ལ་གཏམ་དུ་བྱ་བ། བོད་གདོང་པའི་བཤེས་གཉེན་ཉི་མ་སེང་གེ་ལ་
གདམས་པ་ཉི་མའི་སྤྲིང་ཡིག་ཐོག་མཐའ་བར་གསུམ། བླ་མ་དཀོན་ཡེས་པ་ལ་གདམས་པ།
ལ་ཕྱི་བ་ཆེན་པོ་ནམ་མཁའ་རྒྱལ་མཚན་ལ་གདམས་པ་ཟབ་མོ་གསང་བའི་ཉེ་ལམ་དང༌། ཡར་
འབྲོག་དམག་དཔོན་ནམ་མཁའ་བཟང་པོ་ལ་ཐོག་མའི་སྐྱེས་སུ་གནང་བ་ཟབ་མོ་གསང་བའི་
ཉེ་ལམ། དབེན་གནས་དཔལ་མོ་ཆོས་སྡིངས་ཀྱི་བཅའ་ཁྲིགས་ཡིད་བཞིན་གྱི་ནོར་བུ་བསམ་
འཕེལ་རྣམས་ནི། འཇིགས་བྲ